
	5.
	Xulosa
O‘tkazilgan baholash natijalariga ko‘ra, O‘zbekiston Respublikasi Prezidentining 2019-yil 21-iyundagi PQ-4363-son qarori bilan joriy etilgan tartibga solish vositalari o‘zining asosiy maqsadlariga, ya’ni kichik sanoat zonalarini boshqarish va muvofiqlashtirish tizimini takomillashtirish, tadbirkorlik subyektlari uchun faoliyat yuritish sharoitlarini yaxshilash, investitsiyalarni jalb qilish, ishlab chiqarish hajmini oshirish va yangi ish o‘rinlarini yaratishga umuman olganda ijobiy ta’sir ko‘rsatgan.
Direksiyalar tomonidan taqdim etilgan statistic ma’lumotlar, kichik sanoat zonalari tizimining 2019-yildan keyingi davrda sezilarli kengayganini va ushbu zonalar ishtirokchilarining ishlab chiqarish hamda bandlik ko‘rsatkichlari oshganini ko‘rsatadi. Biroq ushbu natijalarning barchasini bevosita PQ-4363-son qarorining sof ta’siri sifatida baholash mumkin emas, chunki baholash davrida boshqa normativ-huquqiy hujjatlar, investitsiya dasturlari, yer munosabatlari bo‘yicha yangi mexanizmlar va hududiy sanoat dasturlari ham amalga oshirilgan.
Shu sababli PQ-4363-son qarorini o‘z kuchida qoldirish, biroq uning ayrim tartibga solish mexanizmlarini natijadorlik, raqobat, budjet xarajatlari va foydalanilayotgan infratuzilma samaradorligi jihatidan takomillashtirish maqsadga muvofiq, deb hisoblanadi.

	6.
	Hujjatning ta’sir doirasi
PQ-4363-son qarorining tartibga solish ta’siri quyidagi manfaatdor tomonlarga tegishlidir. Jumladan:
- Kichik sanoat zonalari ishtirokchilari - Ishlab chiqarish maydoni, infratuzilma va boshqa qo‘llab-quvvatlash mexanizmlaridan foydalanish;
- Potensial investorlar - KSZ hududlarida investitsiya loyihalarini amalga oshirish imkoniyati
- Mahalliy hokimliklar - KSZlarni tashkil etish, rivojlantirish va muvofiqlashtirish
- KSZ direksiyalari - Zonalarni boshqarish, infratuzilmani rivojlantirish va ishtirokchilar bilan ishlash
- Davlat budjeti - Infratuzilma va boshqaruv bilan bog‘liq xarajatlar
- Aholi -Yangi ish o‘rinlari va daromadlar
- Iste’molchilar - Mahalliy ishlab chiqarish va mahsulotlar taklifining kengayishi
- Raqobatchi tadbirkorlik subyektlari - Raqobat sharoitlari va davlat tomonidan qo‘llab-quvvatlashning bozor taqsimotiga ta’siri 

	7.
	Hujjatning natijadorligi va samaradorligi
2019 yilda qaror qabul qilingan paytda mamlakatda 150 ta kichik sanoat zonasi tashkil etilgan bo‘lib, ularda 1 691 ta kichik korxona faoliyat yuritgan va 27 mingdan ortiq ish o‘rni yaratilgan edi.
Rasmiy statistika ma’lumotlariga ko‘ra, kichik sanoat zonalari ishtirokchilari bo‘lgan korxonalar tomonidan ishlab chiqarilgan sanoat mahsuloti hajmi 2019 yilda 2,52 trln so‘mdan 2025 yilda 18,10 trln so‘mga yetgan. 2025 yilda mazkur korxonalarning asosiy kapitalga investitsiyalari 1,33 trln so‘mni tashkil etgan, yil oxirida mehnat daftarchalari mavjud xodimlar soni 40,0 ming nafarga yetgan.
Izoh: Mazkur dinamika qaror bilan belgilangan tartibga solish mexanizmlari sanoat ishlab chiqarishi, investitsiya faolligi va bandlikni oshirishga xizmat qilganini ko‘rsatadi. Biroq mazkur natijalarni to‘liq ravishda faqat PQ–4363-son qaror ta’siri bilan izohlash mumkin emas, chunki 2019–2026 yillarda sanoat zonalariga oid boshqa normativ-huquqiy hujjatlar ham qabul qilingan.

	8.
	Hujjatning ijobiy va salbiy oqibatlari
Ijobiy oqibatlar
• Kichik sanoat zonalarini boshqarishning yagona institutsional asosi shakllantirildi.
• Foydalanilmayotgan ishlab chiqarish maydonlarini iqtisodiy aylanmaga kiritish imkoniyati kengaydi.
• Tadbirkorlar uchun ishlab chiqarish maydonlari va muhandislik-kommunikatsiya infratuzilmasidan foydalanish imkoniyatlari yaxshilandi.
• Investitsiya loyihalarini tanlash va joylashtirish jarayoni tizimlashtirildi.
• Hududlarda sanoat ishlab chiqarishi va bandlik o‘sishiga ijobiy ta’sir ko‘rsatildi.
• Sanoat zonalarida raqamli monitoring va ma’lumotlarni shakllantirish uchun institutsional asos yaratildi.
Salbiy oqibatlar
Turli davrlarda qabul qilingan hujjatlar bilan ayrim vakolat va funksiyalarning takrorlanishi ehtimoli mavjud.
• Infratuzilma bilan ta’minlanmagan zonalarda investitsiya loyihalarini o‘z vaqtida ishga tushirish qiyinlashadi.
• Zona ishtirokchilarining investitsiya va ijtimoiy majburiyatlarini bajarishini baholashda yagona KPI yondashuvini yanada kuchaytirish zarur.
• Foydalanilmayotgan yoki samarasiz foydalanilayotgan maydonlarni o‘z vaqtida qayta taqsimlash mexanizmlarini takomillashtirish talab etiladi.
• Davlat byudjeti hisobidan infratuzilma yaratish xarajatlarining iqtisodiy qaytimini alohida baholash zarurati mavjud.
• Zonalar to‘g‘risidagi ma’lumotlarning yagona elektron tizimda to‘liq va ochiq yuritilishi samaradorlikni oshiradi.


Mazkur hisobotning to‘g‘riligi va ma’lumotlarning ishonchliligini tasdiqlayman.

Tartibga solish ta’sirini baholash natijalariga oid
MA’LUMOTLAR

1. Tartibga solish usulining ta’sir doirasi
PQ–4363-son qarorning asosiy tartibga solish usullari quyidagilardan iborat:
• kichik sanoat zonalarini boshqarish bo‘yicha yagona direksiyalarni tashkil etish;
• kichik sanoat zonalarida investitsiya loyihalarini tanlash va joylashtirish mexanizmlarini belgilash;
• zonalarni muhandislik-kommunikatsiya infratuzilmasi bilan ta’minlashni muvofiqlashtirish;
• investitsiya loyihalarini amalga oshirish va ishlab chiqarish faoliyatini monitoring qilish;
• zona ishtirokchilarining huquq va majburiyatlarini, shu jumladan investitsiya majburiyatlarini bajarishni ta’minlash.
Izoh: Qarorning ta’sir doirasi vaqt o‘tishi bilan kengaygan. Bunga keyingi normativ-huquqiy hujjatlar, jumladan 2022 yilgi PF–153-son Farmon va 2024 yilgi 432-son qaror bilan kiritilgan yangi mexanizmlar sabab bo‘lgan.

2. Tartibga solish usulining natijadorligi ko‘rsatkichlari
Rasmiy statistika ma’lumotlariga ko‘ra, kichik sanoat zonalari ishtirokchilari bo‘lgan korxonalar faoliyatida 2019–2025 yillarda sanoat mahsuloti ishlab chiqarish, investitsiyalar va bandlik bo‘yicha sezilarli o‘sish kuzatilgan (1-jadval).
1- jadval 
	T/r
	Ko‘rsatgich
	2019
	2024
	2025

	1
	Sanoat mahsulotlari hajmi (mlrd. so‘m)
	2 516,5
	15 294,3
	18 096,0

	2
	Asosiy kapitalga investitsiyalar 
(mlrd. so‘m)
	414,9
	2 139,7
	1 325,6

	3
	Xodimlar soni (nafar)
	14 651
	37 662
	40 021

	4
	Ko‘rsatilgan xizmatlar hajmi, (mlrd. so‘m)
	0
	629,6
	1 130,1


2025 yilda ishlab chiqarish hajmi 2024 yilga nisbatan ham o‘sgan. Investitsiyalar hajmi esa 2024 yildagi yuqori bazadan keyin pasaygan bo‘lib, bu ko‘rsatkichni alohida loyihalarning ishga tushirish bosqichlari bilan birgalikda baholash lozim.

3. Tartibga solish usulining ijobiy va salbiy oqibatlari
Ijobiy oqibatlar
• Ishlab chiqarish infratuzilmasidan foydalanish imkoniyatining yaxshilanishi
Kichik sanoat zonalarida ishlab chiqarish infratuzilmasidan foydalanish imkoniyatlarining yaxshilanishi natijasida KSZ ishtirokchilari tomonidan ishlab chiqarilgan sanoat mahsulotlari hajmi 2023 yildagi 9,5 trln so‘mdan 2024 yilda 15,3 trln so‘mga va 2025 yilda 18,1 trln so‘mga yetgan. Shuningdek, KSZ ishtirokchilari tomonidan bajarilgan qurilish ishlari hajmi 2023 yildagi 178,6 mlrd so‘mdan 2026 yilda 777,0 mlrd so‘mga oshgan bo‘lib, mazkur ko‘rsatkichlar ishlab chiqarish infratuzilmasidan foydalanish imkoniyatlari va iqtisodiy faollikning sezilarli darajada kengayganini ko‘rsatadi.
• Investitsiya loyihalarini hududiy sanoat siyosati bilan uyg‘unlashtirish
Kichik sanoat zonalarida investitsiya loyihalarini hududlarning sanoat salohiyati va ustuvor yo‘nalishlari bilan uyg‘unlashtirish natijasida KSZ ishtirokchilari korxonalarining asosiy kapitalga investitsiyalari 2023 yildagi 1,04 trln so‘mdan 2026 yilda 2,14 trln so‘mga yetgan va qariyb 2,1 barobar o‘sish qayd etilgan.
• Yangi ish o‘rinlari tashkil etilishi va hududiy bandlikka ijobiy ta’sir
Kichik sanoat zonalarida ishlab chiqarish faoliyatining kengayishi natijasida yangi ish o‘rinlari yaratish ko‘lami sezilarli darajada oshgan. Jumladan, KSZ ishtirokchilari tomonidan yaratilgan yangi ish o‘rinlari 2023 yilda 8 075 tani tashkil etgan bo‘lsa, 2024 yilda 12 774 taga yetgan va 58,2 foizga o‘sgan, 2025 yilda esa choraklar kesimida jami 38 313 ta yangi ish o‘rni tashkil etilgan; mazkur natijalar KSZlarning hududiy bandlikni ta’minlash va aholi daromadlarini oshirishga ijobiy ta’sirini ko‘rsatadi.
• Mahalliy ishlab chiqarish va import o‘rnini bosuvchi mahsulotlar ishlab chiqarish imkoniyatlarining kengayishi
Kichik sanoat zonalarida ishlab chiqarish quvvatlarining kengayishi mahalliy mahsulotlar ishlab chiqarish hajmini oshirish va import o‘rnini bosuvchi mahsulotlar turini kengaytirish uchun muhim imkoniyat yaratmoqda. Xususan, KSZ ishtirokchilari tomonidan ishlab chiqarilayotgan sanoat mahsulotlari hajmining o‘sib borishi mahalliylashtirish jarayonlarining kuchayishi hamda ichki bozor talabini mahalliy ishlab chiqarish hisobiga ta’minlash imkoniyatlari kengayib borayotganini ko‘rsatadi.
Salbiy oqibatlar
• Infratuzilmaga yo‘naltirilayotgan byudjet mablag‘larining samaradorligi har bir zona kesimida yetarlicha KPI asosida baholanmasa, davlat xarajatlarining qaytimi past bo‘lishi mumkin.
• Investitsiya majburiyatlari bajarilmagan loyihalarda yer va ishlab chiqarish maydonlaridan samarasiz foydalanish xavfi saqlanadi.
• Zonalarni tashkil etish, ishtirokchilarni tanlash va monitoring qilish jarayonlarida ortiqcha ma’muriy bosqichlar tadbirkorlar uchun vaqt va xarajatlarni oshirishi mumkin.
• Normativ bazaning turli hujjatlarda tarqoq holda shakllangani huquqni qo‘llash amaliyotini murakkablashtirishi mumkin.

[bookmark: _Hlk220665848]4. Tartibga solish usulining samaradorligi (iqtisodiy tahlili)
Tartibga solish usulining iqtisodiy samaradorligini baholashda davlat, tadbirkorlik sub’ektlari va aholi uchun yuzaga keladigan foyda va xarajatlarni birgalikda hisobga olish lozim.

Iqtisodiy tahlil shuni ko‘rsatadiki, kichik sanoat zonalarining samaradorligi faqat tashkil etilgan zonalar yoki ajratilgan maydonlar soni bilan emas, balki bir gektar maydonga to‘g‘ri keladigan investitsiya, ish o‘rni, ishlab chiqarish hajmi, eksport, soliq tushumi va infratuzilma xarajatlarining qaytimi orqali baholanishi lozim.

6. Xulosa
Tahlil natijalariga ko‘ra, PQ–4363-son qaror bilan joriy etilgan tartibga solish usuli kichik sanoat zonalarini rivojlantirish uchun zarur huquqiy va institutsional asosni yaratgan hamda sanoat ishlab chiqarishi, investitsiyalar va bandlik ko‘rsatkichlarining o‘sishiga xizmat qilgan.
Shu bilan birga, 2019 yildan keyin sohada yangi normativ-huquqiy hujjatlar qabul qilingani sababli mazkur qarorning ayrim normalarini amaldagi tartiblar bilan qayta muvofiqlashtirish, takrorlanuvchi normalarni qisqartirish va natijadorlikni baholash mexanizmlarini kuchaytirish zarur.
Shundan kelib chiqib, quyidagi takliflar ilgari suriladi:
• PQ–4363-son qarorning amaldagi tahriri va unga kiritilgan o‘zgartirishlarni to‘liq inventarizatsiya qilish.
• Qaror normalarini 2020 yilda tasdiqlangan Kichik sanoat zonalari to‘g‘risidagi nizom, 2022 yilgi PF–153-son Farmon va 2024 yilgi 432-son qaror bilan tizimli ravishda uyg‘unlashtirish.
• Kichik sanoat zonalari faoliyati uchun yagona KPI tizimini joriy etish va har bir zona bo‘yicha natijadorlikni yillik baholash.
• Investitsiya va ijtimoiy majburiyatlarning bajarilishini raqamli monitoring qilish hamda ma’lumotlarning yagona bazasini shakllantirish.
• Infratuzilmaga yo‘naltirilayotgan davlat mablag‘larining iqtisodiy qaytimini zona va loyiha kesimida baholash.
• Foydalanilmayotgan yoki majburiyatlari bajarilmayotgan maydonlarni qayta taqsimlash bo‘yicha mexanizmlarni kuchaytirish.
• Tadbirkorlar uchun loyihani joylashtirish va zonada faoliyatni boshlash bilan bog‘liq ma’muriy bosqichlarni qisqartirish va raqamlashtirish.
• PQ–4363-son qarorni to‘liq bekor qilishdan ko‘ra, uni amaldagi qonunchilik bilan uyg‘unlashtirgan holda takomillashtirish.
Izoh: Mazkur hisobotda keltirilgan 2019–2025 yillarga oid statistik ko‘rsatkichlar O‘zbekiston Respublikasi Milliy statistika qo‘mitasining rasmiy SIAT ma’lumotlariga asoslangan. 2019 yildagi boshlang‘ich ko‘rsatkichlar PQ–4363-son qarorning o‘zida keltirilgan ma’lumotlar bilan uyg‘unlashtirilgan.
Mazkur hisobotning to‘g‘riligi va ma’lumotlarning ishonchliligini tasdiqlayman.

